

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA KRALJEVEC NA SUTLI

OPĆINSKO VIJEĆE

KLASA: 400-01/23-01/06

URBROJ: 2140-17-01-24-11

Kraljevec na Sutli, 10. travnja 2024.

Na temelju članka 69. stavka 4. Zakona o šumama („Narodne novine“, broj 68/18, 115/18, 98/19, 32/20, 145/20, 101/23 i 36/24) i članka 30. Statuta Općine Kraljevec na Sutli („Službeni glasnik Krapinsko-zagorske županije“, broj 14/21 i 63A/21), Općinsko vijeće Općine Kraljevec na Sutli na 28. sjednici održanoj dana 10. travnja 2024. godine, donosi

P R O G R A M

UTROŠKA SREDSTAVA ŠUMSKOG DOPRINOSA ZA 2024. GODINU

**Članak 1.**

Programom utroška sredstava šumskog doprinosa za 2024. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanjem šuma (drvni sortimenti) na području Općine Kraljevec na Sutli u visini od 5% na prodajnu cijenu proizvoda na panju.

**Članak 2.**

Sredstva šumskog doprinosa uplaćuju se na račun Proračuna Općine Kraljevec na Sutli, a koriste se isključivo za financiranje izgradnje i održavanja komunalne infrastrukture.

**Članak 3.**

U Proračunu Općine Kraljevec na Sutli za 2024. godinuplaniran je prihod od šumskog doprinosa u iznosu od 100,00 eura (konto 652).

Sukladno zakonskim odredbama sredstva od šumskog doprinosa utrošit će se za održavanje komunalne infrastrukture prema Programu održavanja komunalne infrastrukture za 2024. godinu –

održavanje nerazvrstanih cesta.

**Članak 4.**

Ovaj Program utroška šumskog doprinosa za 2024. godinu objavit će se u „Službenom glasniku Krapinsko-zagorske županije“.

PREDSJEDNIK OPĆINSKOG VIJEĆA

Dražen Jambrešić